དུས་རབས་སྔོན་མའི་ལོ་རབས་བརྒྱད་བཅུའི་ནང་དུ།བོད་ཀྱི་ས་ཁུལ་ནས་ས་གནས་ཁྲིམས་སྲོལ་དང་སྲོལ་ཡིག་སོགས་བཟོ་བའི་འགོ་བརྩམས་པ་རེད།སྐབས་དེར་བོད་ལ་བོད་ཡིག་ཤེས་པའི་ཁྲིམས་ལུགས་མི་སྣ་ཤིན་ཏུ་དཀོན་པའི་རྒྱུ་མཚན་གྱི་དབང་གིས།དེའི་སྐབས་སུ་བཟོས་བའི་ཁྲིམས་ཡིག་ཕལ་ཆེ་བ་གཞན་ལ་ལད་ཟློས་བྱས་ཏེ་འདྲ་བཤུ་བྱེད་དགོས་བྱུང་ཞིང་།ཁྲིམས་ཡིག་གི་ནང་དོན་དང་གཏན་འཁེལ་ཡང་ཆེ་ལོང་ཙམ་ཡིན་པ་མ་གཏོགས་ཕྲ་ཞིང་ཞིབ་པ་ཞིག་གཏན་འཁེལ་བྱས་མེད།རང་རང་གི་ས་གནས་ཀྱི་གནས་བབ་དང་མཐུན་རྐྱེན།ཆུ་ཚད་སོགས་ལ་བསམ་བློ་ཞིབ་ཚགས་མ་བཏང་བར་བཟོས་བའི་ཁྲིམས་ཡིག་དེ་དག་བོད་ཀྱི་སྤྱི་ཚོགས་དངོས་ཀྱི་འཚོ་བ་དང་ཧེ་བག་ཆེ་བའི་གནད་དོན་མང་བོ་བྱུང་།